[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 24.6.2009

KOM(2009) 311 endelig

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond (2. tranche 2009)

BEGRUNDELSE

I den interne aftale og i finansforordningen for 10. EUF (FF) er der fastsat en ny procedure for indkaldelse af bidrag, som medlemsstaterne betaler til finansiering af EUF. Ifølge artikel 157 i FF tages denne nye procedure for første gang i anvendelse ved bidragene for 2009 ("N+2" i denne bestemmelses forstand).

I overensstemmelse med artikel 57, stk. 3, i FF vedrører dette forslag:

- beløbet af anden tranche af bidraget for 2009 ("n+1" efter den i denne artikel nævnte faste procedure).

I overensstemmelse med FF's artikel 57, stk. 7, specificeres det for hvert beløb, hvor meget der forvaltes af henholdsvis Kommissionen og EIB.

I overensstemmelse med artikel 145 i FF har EIB meddelt Kommissionen sine ajourførte overslag over forpligtelser og betalinger for de instrumenter, den forvalter.

I overensstemmelse med artikel 57, stk. 3, i FF skal Rådet træffe beslutning om dette forslag senest 21 kalenderdage efter forelæggelsen af Kommissionens forslag, og medlemsstaterne skal indbetale anden tranche af bidraget senest 21 kalenderdage efter, at de er blevet underrettet om Rådets beslutning.

Ved indkaldelse af bidrag skal de beløb, der er fastsat for de forudgående EUF, opbruges først, det ene efter det andet, ifølge FF's artikel 58, stk. 2. De beløbsindkaldelser, der er omhandlet i dette forslag, vedrører således 9. EUF.

Det skal bemærkes, at det i artikel 60, stk. 1, i FF fastsættes, at medlemsstater, som ikke betaler den skyldige bidragstranche inden udløbet af den fastsatte frist, skal betale en morarente af det ikke-betalte beløb; ordningen for rentebetalingen fastsættes i samme artikel.

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond (2. tranche 2009)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou, Benin, samt om finansiel bistand til de oversøiske lande og territorier, på hvilke EF-traktatens fjerde del finder anvendelse[1], særlig artikel 10, stk. 1,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til den reviderede AVS/EF-partnerskabsaftale og om tildeling af den finansielle bistand til de oversøiske lande og territorier, på hvilke EF-traktatens fjerde del finder anvendelse[2], særlig artikel 7,

under henvisning til finansforordningen af 18. februar 2008 for den 10. Europæiske Udviklingsfond, i det følgende benævnt finansforordningen for 10. EUF[3], særlig artikel 57 og 58, stk. 2,

under henvisning til forslag fra Kommissionen[4], og

ud fra følgende betragtninger:

(1) Ved indkaldelse af bidrag anvendes de beløb, der er fastsat for de forudgående EUF, først, jf. artikel 58, stk. 2, i finansforordningen for 10. Europæiske Udviklingsfond, i det følgende benævnt EUF. Der bør derfor foretages en indkaldelse af midler under 9. EUF.

(2) I overensstemmelse med artikel 145, stk. 1, i finansforordningen for 10. EUF har Den Europæiske Investeringsbank meddelt Kommissionen sine ajourførte overslag over forpligtelser og betalinger for de instrumenter, den forvalter.

(3) Artikel 157 i finansforordningen for 10. EUF fastsætter, at proceduren i artikel 57-61 for første gang finder anvendelse i 2009. I overensstemmelse med denne fremgangsmåde stiller Kommissionen et forslag med angivelse af beløbet af anden tranche af bidraget for 2009. Rådet skal træffe beslutning om dette forslag senest 21 kalenderdage efter forelæggelsen af Kommissionens forslag, og medlemsstaterne skal indbetale anden tranche af bidraget senest 21 kalenderdage efter, at de er blevet underrettet om Rådets beslutning -

VEDTAGET FØLGENDE BESLUTNING:

Artikel 1

De bidrag, som medlemsstaterne skal indbetale til Kommissionen og Den Europæiske Investeringsbank som anden tranche for 2009 til finansiering af EUF, er angivet i tabellen i bilaget til denne beslutning.

Artikel 2

Denne beslutning anvendes fra dagen for vedtagelsen.

Artikel 3

Denne beslutning er rettet til de medlemsstater, der bidrager til 9. EUF.

Udfærdiget i Bruxelles, den

På Rådets vegne

Formand

BILAG

Anden bidragstranche for 2009 (i EUR)

Medlemsstat | % | til EIB | til Kommissionen | I alt |

Tyskland | 23,36 | 21 024 000 | 256 960 000 | 277 984 000 |

Belgien | 3,92 | 3 528 000 | 43 120 000 | 46 648 000 |

Danmark | 2,14 | 1 926 000 | 23 540 000 | 25 466 000 |

Spanien | 5,84 | 5 256 000 | 64 240 000 | 69 496 000 |

Frankrig | 24,30 | 21 870 000 | 267 300 000 | 289 170 000 |

Grækenland | 1,25 | 1 125 000 | 13 750 000 | 14 875 000 |

Irland | 0,62 | 558 000 | 6 820 000 | 7 378 000 |

Italien | 12,54 | 11 286 000 | 137 940 000 | 149 226 000 |

Luxembourg | 0,29 | 261 000 | 3 190 000 | 3 451 000 |

Nederlandene | 5,22 | 4 698 000 | 57 420 000 | 62 118 000 |

Portugal | 0,97 | 873 000 | 10 670 000 | 11 543 000 |

Det Forenede Kongerige | 12,69 | 11 421 000 | 139 590 000 | 151 011 000 |

Østrig | 2,65 | 2 385 000 | 29 150 000 | 31 535 000 |

Finland | 1,48 | 1 332 000 | 16 280 000 | 17 612 000 |

Sverige | 2,73 | 2 457 000 | 30 030 000 | 32 487 000 |

I ALT | 100,00 | 90 000 000 | 1 100 000 000 | 1 190 000 000 |

[1] EFT L 317 af 15.12.2000, s. 355.

[2] EUT L 247 af 9.9.2006, s. 32.

[3] EUT L 78 af 19.3.2008, s. 1.

[4] EUT C … af …, s. …